L'arpa i el violí es donen la mà en Cinc Segles de Música a l'Eliana
15 de febrer de 2017

El concert del mes d'abril de la present edició del festival Cinc Segles de Música a l'Eliana està dedicat de forma monogràfica a dos instruments de corda però amb significatives diferències entre tots dos. El violí i l'arpa s'uniran a través d'un interessant repertori que portaran a l'espectador a fer un recorregut des de l'impressionisme francés del tango de Gardel, passant per la música del finlandès Sallinen, de Saint-Saëns, Fauré, l'alemany Richter i el minimalisme de Glass, fins a arribar a un altre compositor argentí com és Alberto Ginastera.

Dues instrumentistes de projecció internacional seran les encarregades de la interpretació. Una d'elles és la violinista finlandesa Linda Hedlund. Va rebre formació en prestigiosos conservatoris de Moscou, Viena i Berlín. Ha tocat amb l'Orquestra Nacional del seu país com a solista i col·laborat amb una llarga llista d'orquestres i intèrprets en nombrosos treballs discogràfics. En l'actualitat és professora convidada en la Universitat de Hawii i imparteix classes magistrals a Estats Units i Àsia. En l'arpa, el públic assistent podrà escoltar a la italiana Floraleda Sacchi, una intèrpret molt completa que a més és compositora i musicóloga. Va estudiar a Itàlia, Estats Units i Canadà, ha gravat més de 20 discos per als segells més prestigiosos i està considerada una de les joves arpistes més importants en l'àmbit internacional.

La cita serà a les 20 hores en la Casa de la Música de l'Eliana, amb entrada gratuïta fins a completar l'aforament. La temporada de concerts de Cinc Segles de Música es tancarà el 8 de juliol a les 22:30 hores en la Torre del Virrei, amb un excel·lent concert de Chano Domínguez i Spanish Brass Luur Metals.